ዝብል ንምፍላጥ ኣብቲ እዋን ዝነበረ ቃለ-ጉባኤ ምውካስ የድሊ" በሃሊ'ዩ ኣቶ ኪያ። "ኾይኑ ግና እቲ ናይ ምንጻል መሰል፡ ኣብቲ እዋን ዝነበረ ፖለቲካዊ ኩነታት ንምህዳእን ጥርጣረ ዝነበሮም ዝተፈላለዩ ፖለቲካዊ ጉጅለታት ዉሕስነት ንክረኽቡ ኣብ ግምት ዘእተወ ይመስለኒ" ይብል። ኣቶ ኪያ ከም ዝብሎ፡ ነቲ ናይ ምንጻል መሰል ኣብ ግብሪ ንምውዓል ዝሕግዙ ካልኦት ናይ ኣፈጻጽማ ሕግታት ዘይወጽእሉ ምኽንያት ኣድላይነቱ፡ ፓለቲካዊ ውሕስነት ንምሃብ ጥራይ ስለዝነበረን፡ ኣብቲ ቅዋም እቲ ዓንቀጽ ብምስፋር ከሳኽዕ ምኽኣሉ'ዩ። መግለጺ ስእሊ, ኣቶ ኪያ ፀጋዬ (ጸጋም) ኣቶ ውብሸት ሙላት (የማን) ናይ ኣፈጻጽማ ብድሆታት ህዝባዊ እምነትን ተቐባልነት ዘለዎ ዲሞክራሲ ምንጋስን ክሳብ ዘይተኻእለ፡ ናይ ሓደ ክልል ባይቶ መዉጽኢ ሕጊ፡ ነቲ ህዝቢ ብትኽክል ይውክል'ዩ ምባል ከምዝኸብድ ይዛረብ በዓል ሞያ ሕግን ተንታኒ ፓለቲካን ኣቶ ኪያ። "ባይቶታት ክልል ተኣማንነት ብዝጎደሎ መረጻ፡ ፓለቲካዊ ጸግዒ ብዘለዎም ሰባት ምምላእ ይካኣል'ዩ። እዞም ሰባት ግን፡ ድልየት ነቲ ምንጻል ይደሊ'ዩ ንዝተብሃለ ብሄር ወይ ህዝቢ ይውክሉ'ድዮም?
